TEISIPÄEVA, 19. MÄRTSI 2019. AASTA ENNELÕUNASE ISTUNGI PROTOKOLL

(2020/C 334/02)

SISUKORD

10. Kas meie majandusmudel on kliimamuutustega ühitatav? 5

11. Kiireloomuline küsimus nr 1: Õigusriigi põhimõttega seotud lahendust vajavad küsimused ja probleemid Euroopa Liidus ja AKV riikides 5

12. Võimalus panna taastuvenergia kasutamisega alus kestlikule majandusarengule AKV riikides, eelkõige äärepoolsetes piirkondades 6

13. Koolis mittekäivate laste ja noorte arvu vähendamine AKV riikides 6

TEISIPÄEVA, 19. MÄRTSI 2019. AASTA ENNELÕUNASE ISTUNGI PROTOKOLL

Istung algas kell 9.00

JUHATAJA: Joseph OWONA KONO

Kaaspresident

10. Kas meie majandusmudel on kliimamuutustega ühitatav?

Arutelu ilma resolutsioonita ÜRO kliimamuutuste raamkonventsiooni endise tegevdirektori Yvo de Boeri osavõtul

ÜRO kliimamuutuste raamkonventsiooni endine täitevsekretär Yvo de Boer juhatas sisse arutelu ilma resolutsioonita majandusmudeli ühitatavuse kohta kliimamuutustega, juhtides tähelepanu sellele, et vaatamata taastuvenergiaga seotud kulude olulisele vähenemisele on CO2-jalajälje heide suurem kui kunagi varem.

Ta keskendus oma sõnavõtus sellele, mida poliitikud saavad Pariisi kokkuleppe tõhusaks rakendamiseks teha. Praeguseks on kokkuleppele alla kirjutanud 180 riiki, kuid ainult 16 riiki on määranud oma eesmärkide saavutamiseks strateegiad. Üks põhjus on see, et valitsused tahavad kaotada vaesuse majanduskasvu edendamise kaudu ning tehnoloogiaga kaasnevad sageli suured algkulud. Ta soovib, et poliitikakujundajad nõuaksid, et süstemaatiliselt hinnataks investeeringute jätkusuutlikkust ning et nii avalikkus kui ka rahastajad toetaksid rahaliselt taastuvenergia tootmiseks vajalikke alginvesteeringuid. Hea uudis on see, et varem tõrksad riigid, nagu Hiina ja India, teevad märkimisväärseid edusamme jätkusuutliku majanduse saavutamiseks.

Sõnavõtjad: Alpha Ousmane (Burkina Faso), Theodor Dumitru Stolojan, Jo Leinen, Lucie Milebou-Aubusson (Gabon), Catherine Bearder, Halifa Baboucar Sallah (Gambia), Maria Heubuch, Michel Kamano (Guinea), Lídia Senra Rodríguez, Moses Cheboi (Keenia), Raphael Joseph Mhone (Malawi), Louis Joseph Manscour, Amadou Dioffo (Niger), Faumuina Liuga (Samoa), Carlos Zorrinho, Clifford Andre (Seišellid), Mathew Sahr Nyuma (Sierra Leone), Andre Misiekaba (Suriname), Michael Gahler, Ahamada Soukouna (Mali), Ana Rita Geremias Sithole (Mosambiik), Price Cyprien (Haiti), Louis Michel, Domenico Rosa (Euroopa Komisjon).

Liikmed nõustusid, et praegune kaupade piiramatul tarbimisel põhinev majandusmudel takistab kestlikku arengut ja seab ohtu inimkonna ellujäämise. Seetõttu on väga oluline kohandada majandusmudelit nii, et see oleks ühitatav kliimamuutuste ja kestliku arengu eesmärkidega.

11. Kiireloomuline küsimus nr 1: Õigusriigi põhimõttega seotud lahendust vajavad küsimused ja probleemid Euroopa Liidus ja AKV riikides

Nii AKV kui ka ELi liikmetel oli ühine arusaam, et õigusriigi põhimõtte austamine on mis tahes hästi toimiva demokraatia alus ning inimõiguste ja vabaduste edendamisel ja kaitsmisel otsustava tähtsusega.

Mitmed parlamendiliikmed käsitlesid oma sõnavõtus nii Euroopas kui ka AKV riikides õigusriiki ähvardavaid probleeme, näiteks kodanikuühiskonna tegutsemisvõimaluste ahendamine, meedia- ja sõnavabaduse piiramine, võltsuudised, populism, lubamatu välismõju valimistel, korruptsioon ning valitsuste ja muude ametiasutuste võimukuritarvitused.

Komooride esindaja andis ülevaate valimiste eelse olukorra kohta riigis ja tõi esile demokraatliku läbipaistvuse puudumise, ning palus, et tema avaldus selle punkti kohta kajastuks protokollis.

Sõnavõtjad: Alpha Ousmane (Burkina Faso), Frank Engel, Oumouri Mmadi Hassani Oumouri (Komoorid), Juan Fernando Lopez Aguilar, Agnima Alain-Michel Lobognon (Côte D’Ivoire), Halifa Baboucar Sallah (Gambia), Lídia Senra Rodríguez, Nicolas Bay, Michael Gahler, Clifford Andre (Seišellid), Julie Ward, Adjedoue Weidou (Tšaad), Jacob L. Oulanyah (Uganda), Loius Michel, Marius Yaya Doumba (Kamerun), Domenico Rosa (Euroopa Komisjon).

Liikmed rõhutasid, et oluline on teha tihedamat koostööd nende probleemide lahendamiseks ja hoida tulevases ELi-AKV lepingus punktina alles õigusriigi põhimõtte austamine.

Võimalus panna taastuvenergia kasutamisega alus kestlikule majandusarengule AKV riikides, eelkõige äärepoolsetes piirkondades

12.

Majandusarengu-, finants- ja kaubanduskomitee

Kaasraportöörid: Clifford Andre (Seišellid) ja Željana Zovko

Liikmed väljendasid heameelt õigeaegse raporti üle, milles käsitletakse kõikidele juurdepääsu tagamist taskukohasele, usaldusväärsele, kestlikule ja kaasaegsele energiale, mis on kooskõlas kliimameetmega ja Pariisi kokkuleppe eesmärkidega. Raportis esitatakse hulk soovitusi ja pakutakse välja uuenduslikke koostööviise ELi ja AKV riikide vahel, et arendada AKV riikidest partnerite potentsiaali säästva energia valdkonnas, eelkõige äärepoolsetes piirkondades. Samuti kutsutakse raportis üles igakülgselt arvesse võtma valdkondadevahelisi küsimusi ning tagama juurdepääsu taskukohasele ja tõhusale taastuvenergiale.

Sõnavõtjad: Marius Yaya Doumba (Kamerun), Stefan Gehrold, Davy Victorien Yama (Kesk-Aafrika Vabariik), Thierry Cornillet, Jo Leinen, Halifa Baboucar Sallah (Gambia), Michel Kamano (Guinea), Federico Abaga Ondo (Ekvatoriaal-Guinea), Price Cyprien (Haiti), Lídia Senra Rodríguez, Moses Cheboi (Keenia), Raphael Joseph Mhone (Malawi), Joachim Zeller, Amadou Dioffo (Niger), Mauricia Thomas-Francis (Saint Lucia), Faumuina Liuga (Samoa), Norbert Neuser, Adjedoue Weidou (Tšaad), Babiker Mohamed Tom Bakhit Dafaalla (Sudaan), Maria Heubuch, Siaosi Ofa Ki Vahafolau Sovaleni (Tonga), Domenico Rosa (Euroopa Komisjon).

Kaasraportöörid Clifford Andre ja Frank Engel, kes asendas Željana Zovkot, võtsid arutelu kokku.

Koolis mittekäivate laste ja noorte arvu vähendamine AKV riikides

13.

Sotsiaal- ja keskkonnakomitee

Kaasraportöörid: Joseph Yopy Yopy (Paapua Uus-Guinea) ja Laura Agea

Kaasraportöör Joseph Yopy Yopy (Paapua Uus-Guinea) tutvustas raportit.

Kohalike rahastamisasutuste toetuse detsentraliseerimine on väga oluline, et aidata vältida koolist väljalangemist, nii saab kõige enam abi vajavaid koole tõhusamalt toetada. Selleks et innustada noori kooliteed jätkama, pakuti välja ka mitmeid muid lahendusi: lisaks asjakohasele infrastruktuurile tuleks muuta koolid atraktiivsemaks, pakkuda tasuta einet, sealhulgas selliseid lisategevusi nagu sport, tagada piisavad hügieenitarbed ning eraldi tualetid poistele ja tüdrukutele, et teismeeas tütarlapsed ei lõpetaks kooliskäimist häbitunde pärast. Lisaks rõhutati, kui oluline on kohustuslik alg- ja keskharidus ning mitteformaalne haridus, nagu kutseõpe kõigile nii formaalse koolisüsteemi raames kui ka väljaspool seda.

Sõnavõtjad: Alpha Ousmane (Burkina Faso), Stefan Gehrold, Davy Victorien Yama (Kesk-Aafrika Vabariik), Norbert Neuser, Agnima Alain-Michel Lobognon (Côte D’Ivoire), Jomo M. Dlamini (Svaasimaa), Catherine Bearder, Halifa Baboucar Sallah (Gambia), Louis Michel, Ben Abdallah Banda (Ghana), Maria Heubuch, Price Cyprien (Haiti), Margaret Kamar (Keenia), Heather Mwiza Sibungo (Namiibia), Amadou Dioffo (Niger), Lídia Senra Rodríguez, Faumuina Liuga (Samoa), Papa Babou Ndiaye (Senegal), Clifford Andre (Seišellid), Julie Ward, Mathew Sahr Nyuma (Sierra Leone), Adjedoue Weidou (Tšaad), Michael R. Nyambuya (Zimbabwe), Sebastian Kopulande (Sambia), Domenico Rosa (Euroopa Komisjon).

Kaasraportöör Joseph Yopy Yopy (Paapua Uus-Guinea) võttis arutelu kokku.

Hommikuse istungjärgu kokkuvõtmiseks tänas kaaspresident Joseph Owona Kono kaaspresident Louis Micheli pikaajalise tegevuse eest assamblees. Kaaspresident Louis Michel tänas kohalviibivaid liikmeid ning rõhutas ELi vastutust AKV riikide ees ja kindlat soovi jätkata selles osas oma tegevust isegi pärast aktiivsest poliitilisest elust lahkumist, ning soovis AKV riikidele ja ELile edu suhete arendamisel tulevikus.

(Istung lõppes kell 13.03)